ผิดที่ผิดทาง
นายกฯบิ๊กตู่ กำลังเร่งผลักดัน แผน,ปฏิรูปตำรวจ,ไทย ให้เป็นผลงานชิ้นโบแดงของรัฐบาล คสช.,โดยแต่งตั้ง นายมีชัย ฤชุพันธุ์ เป็นประธานจัดทำร่าง พ.ร.บ.ตำรวจแห่งชาติฉบับใหม่เพื่อปฏิรูปตำรวจไทยให้สอดคล้องกับภารกิจตำรวจอย่างแท้จริง,เพิ่มประสิทธิภาพตำรวจไทยให้ตอบสนองความคาดหวังของประชาชน,ไม่ให้ฝ่ายการเมืองเข้าไปก้าวก่ายแทรกแซงการโยกย้ายตำรวจทุกขั้นตอน,และผ่าตัดโครงสร้างสำนักงานตำรวจแห่งชาติให้มีขนาดเล็กกะทัดรัดไม่ใหญ่โตเทอะทะเกินควร,ตั้งเป้าปฏิรูปตำรวจไทยไว้บรรเจิดเลิศสะแมนแตน,แต่จะทำสำเร็จอย่างที่ตั้งเป้าไว้หรือไม่โปรดติดตามต่อไปใจเย็นๆ,แม่ลูกจันทร์ กราบเรียนว่า อจ.มีชัย หัวหน้าทีมจัดทำร่าง พ.ร.บ.ตำรวจแห่งชาติ ฉบับใหม่ ที่จะใช้เป็น โรดแม็ป ปฏิรูปตำรวจครบวงจร,อจ.มีชัย ประกาศว่า ภารกิจหลักของตำรวจยุคปฏิรูป คือ งานป้องกันปราบปรามอาชญากรรม,ดังนั้น ภารกิจอื่นๆของตำรวจที่ไม่เกี่ยวกับการปราบปรามอาชญากรรม เช่น ตำรวจทางหลวง ตำรวจรถไฟ ตำรวจป่าไม้ ตำรวจท่องเที่ยว ฯลฯ จะถ่ายโอนให้หน่วยงานอื่นๆ รับไปดูแลแทน,อจ.มีชัย ยํ้าว่า แม้แต่งาน ด้านการจราจร ซึ่งตำรวจรับผิดชอบโดยตรงจะส่งไม้ต่อให้ กทม. หรือองค์กรปกครองท้องถิ่น รับหน้าเสื่อกันเอง,เอากันขนาดนั้นเชียวหรือท่านพระครู??,แม่ลูกจันทร์ ขอคัดค้านแนวคิดของ อจ.มีชัย ที่จะปฏิรูปโครงสร้างตำรวจให้เล็กลง ด้วยการโอนภารกิจด้าน จราจรไปให้ กทม.,เพราะ กทม. ไม่มีความพร้อม ไม่มีประสบการณ์ ไม่มีความเชี่ยวชาญ ที่จะรับมือวิกฤติรถติดบรรลัยจักรในกรุงเทพฯ และปริมณฑลได้เท่ากับที่ตำรวจทำอยู่ในปัจจุบัน,อจ.มีชัย ทราบหรือไม่ว่า กรุงเทพฯ วันนี้ มีปริมาณรถเพิ่มขึ้นกว่า 9 ล้านคัน แต่ กทม.มีพื้นที่ถนนตรอกซอกซอยให้รถวิ่งได้ไม่เกิน 3 ล้านคัน??,อจ.มีชัย ทราบหรือไม่ว่า เจ้าหน้าที่ตำรวจต้องทำงานหนักแค่ไหนในการควบคุมการจราจรตั้งแต่เช้ามืดยันดึกดื่นเที่ยงคืน??,เพื่อระบายปริมาณรถที่มากกว่าพื้นที่ถนน 3 เท่าตัวให้ค่อยๆกระดื๊บๆไปได้ด้วยความลำบากยากเย็น,แม่ลูกจันทร์ ย้ำว่า ภารกิจด้านการจราจรที่ตำรวจรับผิดชอบอยู่ไม่ใช่งานหมูๆนะอาจารย์,ขืนโอนงานด้านจราจรให้ กทม.รับผิดชอบแก้ปัญหารถติดแทนตำรวจ จะยิ่งทำให้รถติดบรรลัยจักรหนักกว่าเดิม,แถม กทม.ซึ่งถูกบังคับให้รับประเคนงานจราจรจะต้องโดนชาวบ้านด่าเปิง,เพราะลำพังงานหลักที่ กทม.รับ ผิดชอบ เช่น การดูแลแก้ปัญหาท่อตัน การระบายน้ำไม่ให้ท่วมขัง การซ่อมถนน ตรอกซอกซอย ฯลฯ กทม.ก็ยังทำไม่ได้ดี,งานเก็บขยะมูลฝอย จัดระเบียบหาบเร่แผงลอย ควบคุมการก่อสร้างอาคารให้ถูกกฎหมายก็ยังเกิดปัญหาวุ่นวาย,ขืนโละงานแก้ปัญหารถติดให้ กทม.เพิ่มอีกอย่างก็ยุ่งตายชักแน่นอน,แม่ลูกจันทร์ ขอกระชุ่น อจ.มีชัย โปรดทบทวนแนวคิดปฏิรูปตำรวจด้วยการโอนงานจราจรให้ กทม.ทำแทน,ปัดโธ่เคยถามความเห็นประชาชนบ้างหรือยัง??,แม่ลูกจันทร์
เพิ่มประสิทธิภาพตำรวจไทยให้ตอบสนองความคาดหวังของประชาชน ไม่ให้ฝ่ายการเมืองเข้าไปก้าวก่ายแทรกแซงการโยกย้ายตำรวจทุกขั้นตอน
ปฏิรูปตำรวจ,รัฐบาล คสช.,มีชัย ฤชุพันธุ์,สำนักข่าวหัวเขียว,แม่ลูกจันทร์,ข่าวทั่วไป